LĪGUMS Nr. LVC 2014/1.3./ 6 /AC

par pilsētu tranzīta ielu ikdienas uzturēšanas darbiem 2014. gadā

no pašvaldību budžeta līdzekļiem un Satiksmes ministrijas līdzfinansējuma

|  |  |
| --- | --- |
| Skrundā, | 2014. gada 2. janvārī |

**Skrundas novada pašvaldība** priekšsēdētājas Nellijas Kleinbergas personā, kura rīkojas saskaņā ar likumu „Par pašvaldībām” un Skrundas novada pašvaldības nolikumu, turpmāk tekstā – Pasūtītājs,

**akciju sabiedrība „Latvijas autoceļu uzturētājs” Liepājas ceļu rajons** direktora Guntara Laugaļa personā, kurš rīkojas saskaņā ar valdes 2012. gada 25. aprīļa protokola Nr. 12/16 lēmumu Nr. 16/8, turpmāk tekstā – Izpildītājs,

**valsts akciju sabiedrība „Latvijas Valsts ceļi”,** pamatojoties uz 2013. gada 16 decembra deleģēšanas līgumā, kas noslēgts starp Satiksmes ministriju un valsts akciju sabiedrību „Latvijas Valsts ceļi”, doto pilnvarojumu slēgt līgumus par valsts autoceļu uzturēšanu, būvniecību un pakalpojumiem, kas tiek finansēti no valsts autoceļu tīkla finansējumam paredzētiem līdzekļiem, valdes priekšsēdētāja Jāņa Langes personā, kurš rīkojas saskaņā ar valdes 2013. gada 29. jūlija lēmumu Nr. 17/1 (protokols Nr. 17., 1.§), turpmāk tekstā - LVC, visi kopā turpmāk tekstā – Puses,

saskaņā ar Satiksmes ministrijas apstiprināto programmu „Līdzfinansēšana pilsētu tranzīta ielu ikdienas uzturēšanā 2014. gadā” un Pasūtītāja veiktā iepirkuma procedūras atbilstoši Publisko iepirkumu likuma 8.1 panta nosacījumiem, identifikācijas Nr. SNP/2013/31, un 2013. gada 17. decembra iepirkumakomisijas lēmuma (Nr. 52) rezultātiem, noslēdz šādu līgumu:

Līguma priekšmets

1. Šī līguma priekšmets ir Pasūtītāja **Skrundas pilsētas** tranzīta ielu ikdienas uzturēšanas darbu veikšana 2014. gadā, turpmāk tekstā – Darbs:
	1. Ventas un Liepājas iela 3,123 km kopgarumā, kas ir iekļautas valsts galvenā autoceļa **A9** Rīga (Skulte) - Liepāja maršrutā no 129,577 km līdz 132,700 km;
	2. Kuldīgas un Raiņa iela 2,760 km kopgarumā, kas ir iekļautas valsts reģionālā autoceļa **P116** Kuldīga – Skrunda - Embūte maršrutā no 35,130 km līdz 37,890 km.
	3. Aizputes iela 0,870 km kopgarumā, kas ir iekļauta valsts reģionālā autoceļa **P117** Skrunda- Aizpute maršrutā no 0,000 km līdz 0,870 km.

Līgumslēdzēju pušu saistības

1. **Pasūtītājs apņemas**:
	1. uzdot Izpildītājam Darbu un kontrolēt veiktā Darba atbilstību šī līguma 3.1., 3.2., 3.3., 3.4. punktu prasībām;
	2. pieņemt Izpildītāja izpildīto Darbu saskaņā ar aktu par mēnesī izpildītajiem Darbiem;
	3. samaksāt Izpildītājam līguma summu no pašvaldības budžeta līdzekļiem, par faktiski padarītā Darba izpildīšanu, pabeigšanu un pēc visu defektu novēršanas saskaņā ar vienības cenām, kas norādītas līguma 1., 2. pielikumā, un saskaņā ar līguma 3., 4., 5. pielikumu.
2. **Izpildītājs apņemas**:
	1. izpildīt Pasūtītāja uzdoto Darbu saskaņā ar Darba tāmi (līguma 1., 2. pielikums), Darba izpildes kalendāro grafiku (līguma 3., 4. pielikums) un Pasūtītāja tranzīta ielu ikdienas uzturēšanas darbu tehniskām specifikācijām (līguma 5. pielikums);
	2. izpildīt Darbu ar saviem materiāliem, tehniku un darbaspēku;
	3. izpildīt Darbu saskaņā ar Ministru kabineta 2010. gada 9. marta noteikumiem Nr. 224 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli” un Ministru kabineta 2001. gada 2. oktobra noteikumiem Nr. 421 „Noteikumi par darba vietu aprīkošanu uz ceļiem”;
	4. nodrošināt šī līguma 1.1. punktā minēto Pasūtītāja tranzīta ielu uzturēšanu atbilstoši **A1** uzturēšanas klases prasībām un 1.2., 1.3. punktā minēto Pasūtītāja tranzīta ielu uzturēšanu atbilstoši **B** uzturēšanas klases prasībām;
	5. par izpildītajiem darbiem, ne vēlāk kā 10 (desmit) darba dienas pēc atskaites mēneša beigām, iesniegt LVC un Pasūtītājam Pasūtītāja akceptētu aktu par mēnesī izpildīto darbu pieņemšanu un attiecīgu rēķinu. LVC iesniedzamajā rēķinā norādīt šādus maksātāja rekvizītus:

|  |  |
| --- | --- |
| Maksātājs | **LR Satiksmes ministrija** |
| Reģistrācijas Nr. | 90000088687 |
| PVN maksātāja reģistrācijas Nr. | LV90000088687 |
| Adrese | Gogoļa iela 3, Rīga, LV-1743 |
| Bankas nosaukums | Valsts kase |
| Bankas kods | TRELLV22 |
| Bankas konta Nr. | LV62TREL2170389081000 |

1. **LVC apņemas** samaksāt līguma summu no Satiksmes ministrijas līdzfinansējuma līdzekļiemIzpildītājam par faktiski padarītā Darba izpildīšanu, pabeigšanu un pēc visu defektu novēršanas saskaņā ar Pasūtītāja akceptētu aktu par izpildītiem darbiem un vienības cenām, kas norādītas līguma 1., 2. pielikumā, un saskaņā ar līguma 3., 4., 5. pielikumu.

Līgumcena un norēķinu kārtība

1. Saskaņā ar Ministru kabineta 2008. gada 11. marta noteikumu Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 36., 37. punkta prasībām, līguma kopsumma sastāv no Satiksmes ministrijas līdzfinansējuma un pašvaldības budžeta līdzekļiem. Saskaņā ar Euro ieviešanas kārtības likumu, sākot ar 2014. gada 1. janvāri cenas tiek konvertētas pēc ES Padomes noteiktā maiņas kursa 0,702804:
	1. **līgumcena no Satiksmes ministrijas līdzfinansējuma** ir EUR 13234,64 (trīspadsmit tūkstoši divi simti trīsdesmit četri euro 64 centi), PVN (21 %) EUR 2779,28 (divi tūkstoši septiņi simti septiņdesmit deviņi euro 28 centi), summa kopā **EUR 16013,92** (sešpadsmit tūkstoši trīspadsmit euro 92 centi), kas atbilstoši noteiktajam euro maiņas kursam ir LVL 11254,64;
	2. **līgumcena no pašvaldības budžeta** ir EUR 13264,87 (trīspadsmit tūkstoši divi simti sešdesmit četri euro 87 centi), PVN (21 %) EUR 2785,62 (divi tūkstoši septiņi simti astoņdesmit pieci euro 62 centi), summa kopā **EUR 16050,49** (sešpadsmit tūkstoši piecdesmit euro 49 centi);
	3. **kopējā līgumcena** ir EUR 26499,51 (divdesmit seši tūkstoši četri simti deviņdesmit deviņi euro 51 centi), PVN (21 %) EUR 5564,90 (pieci tūkstoši pieci simti sešdesmit četri euro 90 centi), summa kopā **EUR 32064,41** (trīsdesmit divi tūkstoši sešdesmit četri euro 41 centi).
2. Savstarpējie norēķini par izpildīto Darbu tiek veikti vienu reizi mēnesī.
3. Pasūtītājs un LVC maksājumus Izpildītājam veic 30 (trīsdesmit) kalendāro dienu laikā pēc pareizi sagatavotu apmaksas dokumentu iesniegšanas dienas.
4. Līguma darbības laikā savstarpējos norēķinos tiek piemērota normatīvajos aktos spēkā esošā pievienotās vērtības nodokļa likme.

**Līgumsods un nepārvarama vara**

1. Par pieļautajām atkāpēm no šī līguma 3.3., 3.4. punkta noteikumiem Izpildītājs maksā Pasūtītājam līgumsodu EUR 142 (viens simts četrdesmit divi euro) par katru atklāto gadījumu 20 (divdesmit) dienu laikā pēc Pasūtītāja pretenzijas saņemšanas dienas.
2. Par maksājumu kavēšanu LVC vai Pasūtītāja vainas dēļ, LVC vai Pasūtītājs maksā Izpildītājam līgumsodu 0,1 % (nulle komats viens procents) apmērā no aizkavētā maksājuma summas par katru nokavēto dienu, bet ne vairāk kā 10 % (desmit procenti) no aizkavētā maksājuma summas.
3. LVC vai Pasūtītājs nemaksā Izpildītājam līgumsodu, ja šī līguma izpildes gaitā pieņemti tādi normatīvie akti, kas ietekmē LVC vai Pasūtītāja saistību izpildi un kurus LVC vai Pasūtītājs nevarēja paredzēt un ietekmēt.
4. Līgumsoda samaksa neatbrīvo Puses no šī līguma saistību izpildīšanas.
5. Puses nav atbildīgas par šī līguma daļēju vai pilnīgu neizpildi, ja šī neizpilde ir saistīta ar nepārvaramas varas radītiem apstākļiem, kurus attiecīgā Puse nevarēja ne paredzēt, ne ietekmēt, ne novērst. Nepārvarama vara šī līguma izpratnē ir stihiskas nelaimes, ugunsgrēki, plūdi un citas dabas stihijas, masveida saslimšana, kā arī jebkura veida militārās operācijas, ekonomiskās blokādes, streiki, eksporta vai importa aizliegumi, likumdošanas izmaiņas un tamlīdzīgi apstākļi, kas ietekmē Pušu saistību izpildes iespējamību.
6. Pusei, kura atsaucas uz nepārvaramu varu, ir pienākums 3 (trīs) darba dienu laikā informēt pārējās Puses. Ja šī līguma turpmāka izpilde nav iespējama, Puses sastāda darba nodošanas - pieņemšanas aktu un Izpildītājs diennakts laikā pēc akta saņemšanas atstāj darba vietas drošībā un kārtībā, un saņem samaksu par visiem līdz tam kvalitatīvi paveiktajiem darbiem.

**Līguma termiņš un līguma izbeigšana**

1. Līgums stājas spēkā no līguma parakstīšanas brīža un ir spēkā līdz 2014. gada 31. decembrim.
2. Pusēm ir tiesības prasīt līguma pirmstermiņa izbeigšanu ja Puse nepilda šī līguma noteikumus un par iespējamo līguma izbeigšanu pārējās Puses ir rakstiski brīdinātas 2 (divas) nedēļas iepriekš un brīdinājumā norādītajā termiņā, kas nav īsāks par 14 (četrpadsmit) darba dienām, Puse nav novērsusi brīdinājumā norādītos līgumsaistību pārkāpumus.

Citi noteikumi

1. Jautājumi, kas nav paredzēti šajā līgumā, tiek risināti saskaņā ar Latvijas Republikā spēkā esošajiem normatīvajiem aktiem.
2. Līdz ar šī līguma stāšanos spēkā, visas Pušu iepriekšējās mutiskās vai rakstiskās vienošanās par šī līguma priekšmetu, ir atzīstamas par spēkā neesošām.
3. Visi šī līguma grozījumi un papildinājumi tiek izteikti rakstveidā. Tie ir pievienojami līgumam kā pielikumi un no to parakstīšanas dienas kļūst par šī līguma neatņemamu sastāvdaļu.
4. Puses vienojas, ka strīdus un domstarpības, ja tādas radīsies saistībā ar šo līgumu un šī līguma darbības laikā, Puses centīsies atrisināt savstarpēju pārrunu ceļā. Ja vienošanās ceļā strīdu nebūs iespējams atrisināt, to nodos izskatīšanai tiesā.
5. Šis līgums ir saistošs Pusēm, kā arī to tiesību un saistību pārņēmējiem.
6. Ja kādai no Pusēm šī līguma darbības laikā mainās juridiskā adrese vai maksājumu rekvizīti, par to nekavējoties rakstiski tiek informētas pārējās Puses.
7. Šis līgums sagatavots 3 (trīs) eksemplāros uz 9 (deviņām) lapām katrs, tai skaitā 5 (pieci) pielikumi, pa vienam eksemplāram katrai Pusei.

**Līguma pielikumi**:

**1. pielikums**. Tāme Skrundas novada Skrundas pilsētas tranzīta Ventas un Liepājas iela 3,123 km kopgarumā, kas ir iekļauta valsts galvenā autoceļa **A9** Rīga (Skulte)- Liepāja maršrutā, ikdienas uzturēšanas darbiem 2014. gadā.

**2. pielikums**. Tāme Skrundas novada Skrundas pilsētas tranzīta Kuldīgas un Raiņa iela 2,760 km kopgarumā, kas ir iekļauta valsts reģionālā autoceļa **P116** Kuldīga – Skrunda - Embūte maršrutā, un Aizputes iela 0,870 km kopgarumā, kas ir iekļauta valsts reģionālā autoceļa **P117** Skrunda - Aizpute maršrutā, ikdienas uzturēšanas darbiem 2014. gadā.

**3. pielikums**. Kalendārais grafiks Skrundas novada Skrundas pilsētas tranzīta Ventas un Liepājas iela 3,123 km kopgarumā, kas ir iekļauta valsts galvenā autoceļa **A9** Rīga (Skulte)- Liepāja maršrutā, ikdienas uzturēšanas darbiem 2014. gadā.

**4. pielikums**. Kalendārais grafiks Skrundas novada Skrundas pilsētas tranzīta Kuldīgas un Raiņa iela 2,760 km kopgarumā, kas ir iekļauta valsts reģionālā autoceļa **P116** Kuldīga – Skrunda - Embūte maršrutā, un Aizputes iela 0,870 km kopgarumā, kas ir iekļauta valsts reģionālā autoceļa **P117** Skrunda - Aizpute maršrutā, ikdienas uzturēšanas darbiem 2014. gadā.

**5. pielikums**. Skrundas novada Skrundas pilsētas tranzīta ielu ikdienas uzturēšanas darbu tehniskās specifikācijas.

**Pušu juridiskās adreses un rekvizīti**

Pasūtītājs:

**Skrundas novada pašvaldība,** reģistrācijas Nr. 90000015912, adrese – Raiņa iela 11, Skrunda, Skrundas novads, LV-3326, bankas rekvizīti – A/S „SEB banka”, kods UNLALV2X, konta Nr. LV02UNLA0011012130924. Tālrunis 63331555

Izpildītājs:

**Akciju sabiedrība „Latvijas autoceļu uzturētājs”,** reģistrācijas Nr. 40003356530, adrese – Krustpils iela 4, Rīga, LV-1073, bankas rekvizīti – A/S „SEB banka”, kods UNLALV2X, konta Nr. LV44UNLA0050012183550. Tālrunis 63429062.

LVC:

Valsts akciju sabiedrība „Latvijas Valsts ceļi”, reģistrācijas Nr. 40003344207, adrese – Gogoļa iela 3, Rīga, LV-1050. Tālrunis 67036442.

|  |  |  |
| --- | --- | --- |
| Pasūtītājsdomes priekšsēdētājaN.Kleinberga | **Izpildītājs**direktorsG. Laugalis | LVCvaldes priekšsēdētājsJ. Lange |